Dogters kom op vermoorde ma se liggaam af | Maroela Media
Dogters kom op vermoorde ma se liggaam af
Die liggaam van 'n 42-jarige vrou, wat as 'n administratiewe klerk vir die Limpopo-polisie gewerk het, is Saterdagoggend in haar huis aangetref.
Lt.kol. Malesela Ledwaba, polisiewoordvoerder, het gesê die vrou se liggaam is deur haar twee dogters, onderskeidelik 18 en 24 jaar oud, in haar huis in die Tshamahanzi-nedersetting naby Mokopane gevind.
"Die vrou se 45-jarige vriend, wat haar lewensmaat is, is reeds deur die polisie in hegtenis geneem. Die motief vir die moord is nog nie bekend nie en word ondersoek," het hy gesê. Die man was in besit van die vrou se voertuig gewees.
Die man sal na verwagting Maandag in die Mokerong-landdroshof verskyn op aanklag van moord.
Die oorledene was 'n administratiewe klerk by die Mahwelereng-polisiestasie. 'n Nadoodse ondersoek sal gedoen word om die oorsaak van haar dood te bepaal.
Rowers jaag teen polisiekar vas om dienspistool te buit
Almal wil moord pleeg as dinge nie volgens jou wil gebeur nie, hoekom?? die straf vir moord is so min en n maklike uitweg, verkragting se straf drie keer meer
Ek dink nie die moordenaar dink aan die straf voor hy die moord pleeg nie. Ek dink ons samelewing is net vreeslik siek.
Ek dink dis tyd dat die Suid Afrikaanse regering kyk hoe die Botswana regering se regstelsel werk.
Hk jou maat vermoor…. skei eerder of beweeg aan. Maar MOORD!!!!! Mense is siek… onthou net JY JY alleen moet eendag voor GOD staan !!!!